Pirita linnaosa

Pirita linnaosa on Tallinna halduslik linnaosa.

Seisuga 1. jaanuar 2017 oli linnaosas registreeritud 18 353 alalist elanikku. Elanike arvult on Pirita Tallinna väikseim linnaosa. Linnaosa keskuseks on Pirita asum. 

Territoorium
Pirita linnaosa territooriumi pindala on 18,73 km², mis moodustab pealinna pindalast 11,8%. Pirita linnaosa paikneb Tallinna kirdeosas. Põhja ja ida poolt piiravad seda Viimsi vald, lõunast Lasnamäe ja Kesklinna linnaosa ning läänest Tallinna lahe veeala, idast Maardu linna ning kagu poolt Jõelähtme valla maad. Pirita linnaosa peamine ühendustee Tallinna kesklinna ja läänekaares paiknevate linnaosadega on kahe eraldatud liiklussuunaga Pirita tee. Lasnamäe linnaosaga on ühendus Pärnamäe tee ning Narva maantee kaudu, Kose tee, Vabaõhukooli tee ja Kelluka tee kaudu, jalakäijatele ka Purde tänava kaudu. Pirita linnaosa kaudu kulgeb transiitliiklus Tallinna teistest osadest Viimsi valda, peamiselt mööda Pirita–Merivälja ning Ranna teed. Teine ühendus Viimsi vallaga on Pärnamäe tee ja Randvere tee kaudu. Pirita linnaosa ühendavad Maardu linnaga Muuga tee ja Vana-Narva maantee.

Asumid

Pirita linnaosas on üheksa asumit:
 Pirita
 Merivälja
 Maarjamäe
 Kose (Pirita-Kose)
 Mähe
 Kloostrimetsa
 Lepiku
 Laiaküla
 Iru

pisi|Merivälja tee

 Rahvastik 
Pirita linnaosas elas rahvastikuregistri andmetel 1. jaanuari 2017 seisuga 18 353 elanikku, neist 8690 meest ja 9663 naist. 

Pirita linnaosa rahvastik moodustab 4% Tallinna linna elanike arvust. Rahvastikuregistri andmetel oli 2. jaanuaril 2012 Pirita linnaosa elanikest eestlasi 79,0%, venelasi 15,8%, ukrainlasi 1,5%, valgevenelasi 0,7%, soomlasi 0,7%, juute 0,5%, tatarlasi 0,1% ja teistest rahvustest inimesi 1,7%.Tallinn arvudes 2012, Tallinna Linnavalitsus, Tallinn 2012

2011. aasta rahvaloenduse andmetel oli Pirita linnaosas 16 165 elanikku, neist eestlasi 12 667 (78,36%), venelasi 2732, ukrainlasi 203 ja soomlasi 103. Eesti kodanikke oli 15 075 (93,3%), Venemaa kodanikke 429 (2,65%), muu riigi kodanikke 297 (1,84%) ja määramata kodakondsusega 363 inimest (2,25%). Mehi oli 7666 (47,4%) ja naisi 8499 (52,6%). Eesti keel oli emakeeleks 12 420 inimesel, vene keel 3378 inimesel ja muu keel 342 inimesel.

AastaArvestuslikrahvaarv1. jaanuari seisugaTallinna rahvastikuregistri järgi20039384200410 388200511 299200612 277200713 235200814 039200914 595201015 135201115 567201216 636201317 019201417 373201517 694201618 1072017 18 353202018 997

 Arhitektuurimälestised 
Pirita linnaosas on mitmeid kunstimälestisi, sealhulgas skulptuure, näiteks "Aadama ja Eeva" skulptuur aadressil Kloostrimetsa 52. Ajaloomälestiste hulka kuuluvad nii Pirita kloostri varemed kui ka Pirita kalmistu.http://register.muinas.ee/public.php?menuID=monument&action=list&page=3&_nocache=1489489822 

Pirita linnaosavanemad
 Valitsemisaeg  Linnaosavanem 1993  Tõnis Müller 1993–1996  Kalle Sepp 1996–1998  Monika Salu 1998–1999  Juhan Hindov 1999  Taimar Org 1999–2004  Ülle Rajasalu 2004–2005  Triinu Rajasalu 2005–2007  Enno Tamm 2007–2013  Tiit Terik 2013–2017  Tõnis Mölder 2017–2019  Alina Tubli 2019–2022  Tõnis Liinat2022–2023 Kaido Saarniit2023-2025Doris Raudsepp2025Ivan Lavrentjev2025-Kaido Saarniit

 Hariduselu 
Pirital asub neli riikliku lasteaeda: Merivälja Lasteaed, Tallinna Padriku Lasteaed, Pirita Lasteaed ja Pirita Kose Lasteaed. Põhikoolid on Merivälja kool ja Tallinna Konstantin Pätsi Vabaõhukool; Pirita Majandusgümnaasium asub aadressil Metsavahi tee 19.

Ajalugu

 Vaata ka 
Pirita linnaosavalitsus
Pirita klooster
Viimsi mõisa kalmistu
Pirita sõjavangide kalmistu
Pirita Velodroom
Pirita sadam
Pirita rand
Pirita JK Reliikvia

 Viited 

Välislingid

Pirita Linnaosa Valitsuse koduleht
Pirita laul
Pirita rand: ülevaade Pirita, Kose-Kallaste ja Merivälja aialinnadest; 1 Pirita Kaunistamise Seltsi väljaanne Teos digiteerituna digitaalarhiivis DIGAR
Pirita Kaunistamise seltsi põhikiri : [registreeritud 24. okt. 1925] Teos digiteerituna digitaalarhiivis DIGAR


Kategooria:Tallinna linnaosad